USA: Dezyèm Deba Prezidansyèl la Pa Ede John McCain Dapre Sondaj yo
Opinyon piblik la toujou bay kandida demokrat la yon ti avans sou advèsè repibliken ni an alòske manke sèlman 26 jou anvan nou rive nan
Etazini-Eleksyon: Dezyèm deba televize ant 2kandida-a-la-prezidans yo pa ofri Senatè John McCain gwo avantaj li t’ap chachepou li ka remonte nan sondaj yo devan Senatè Barack Obama. Pandan inèdtan-edmi, McCain ak Obama te reponnkesyon jounalis NBC Tom Brokaw ak yon gwoup elektè ki endesi jiskaprezan. Kandidademokrat la, yon fwa ankò, te ensiste sou pwoblèm Ameriken mwayen yo. Senatè Obama deklare “klas mwayèn nan bezwen yonpwogram sovtaj ekonomik. Sa vle di mwens taks pou klas mwayèn nan. Sa vle dinou pral ede pwopriyetè yo pou yo pa pèdi kay yo.” Senatè McCain, li-menm, pwopoze yon pwogram federalpou achte ipotèk moun pa ka peye, epi revann kay sa yo nan pri yo vo jounenjodi a. Li di, “Mezanmi, nou tout byenkonnen toutotan nou pa stabilize pri kay ozetazini, nou pap janm’ kòmansechanje sitiyasyon an, kreye travay, e ranje ekonomi nou an.” Tou 2 kandida yo ensiste sou ogmantasyon pri enèji akkonsekans sa genyen sou ekonomi amerikèn nan. E yo ensiste sou nesesite poupeyi a sispann depann de petwòl etranje. Koute John McCain: “Fouye nan lanmèEtazini pou chache petwòl e bati santral nikleyè, se 2 eleman total-kapital nansolisyon an. Mwen toujou apiye ide sa yoe m’konnen kijan pou m’ranje ekonomi an e elimine depandans nou soupetwòl etranje, pou n’sispann voye 700-milya dola chak ane nan lòt peyi.” Opsyon Barack Obama chwazi a, se nouvo teknoloji akenèji altènatif ozetazini. Mendeklarasyon ni: “Se poutèt sa mwen pwopoze yon envestisman 15-milya dola paranpandan 10 an. Objektif nou, se ta dwe pou n’pa bezwen petwòl MwayennOryan anankò nan 10 an. E nou ka fè sa. » Senatè Obama kritike yon pwopozisyon John McCain fèpou jele depans leta yo nan kòmansman manda li a, anwetan sektè estratejiktankou defans, pa egzanp. Demokrat la kwè sa t’ap afekte anpil pwogram sosyal kitrèzenpòtan. Men kandida repibliken an ensiste fòk gen limit rijid, sevè soudepans federal yo, si responsab-yo vle kontwole ekonomi an.